CELEX: 32018D1304
Language: bg
Date: 2018-09-19 00:00:00
Title: Решение (ЕС) 2018/1304 на Комисията от 19 септември 2018 година относно предложената гражданска инициатива под надслов „Eat ORIGINal! Unmask your food“ (нотифицирано под номер С(2018) 6054)

28.9.2018   
               
               
                  BG
               
               
                  Официален вестник на Европейския съюз
               
               
                  L 244/107
               
            
         РЕШЕНИЕ (ЕС) 2018/1304 НА КОМИСИЯТА
         от 19 септември 2018 година
         относно предложената гражданска инициатива под надслов „Eat ORIGINal! Unmask your food“
         
            
               (нотифицирано под номер С(2018) 6054)
            
         
         (само текстът на английски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 211/2011 на Европейския парламент и на Съвета от 16 февруари 2011 г. относно гражданската инициатива (1), и по-специално член 4 от него,
         като има предвид, че:
         
                     (1)
                  
                  
                     Като предмет на предложената гражданска инициатива под надслов „Eat ORIGINal! Unmask your food“ е посочено следното: „Призоваваме Европейската комисия да наложи задължително обявяване на произхода за всички хранителни продукти с цел предотвратяване на измами, опазване на общественото здраве и гарантиране на правото на потребителите на информация“.
                  
               
                     (2)
                  
                  
                     Целите на предложената гражданска инициатива се отнасят до следното: „1. Да се направи задължително посочването на държавата на произход за всички преработени и непреработени храни, които са в обращение в ЕС, без дерогация за регистрирани търговски марки и географски указания. 2. Що се отнася до преработените храни, етикетирането на произхода да бъде направено задължително за основните съставки, когато произходът им е различен от произхода на крайния продукт. 3. Подобряване на последователността на етикетите, включително хармонизирана информация относно методите за производство и преработка, с цел да се гарантира прозрачност по цялата хранителна верига“.
                  
               
                     (3)
                  
                  
                     С Договора за Европейския съюз (ДЕС) се укрепва гражданството на Съюза и се засилва допълнително демократичното функциониране на Съюза, като се предвижда, наред с другото, че всеки гражданин трябва да има правото да участва в демократичния живот на Съюза чрез европейска гражданска инициатива.
                  
               
                     (4)
                  
                  
                     За тази цел процедурите и условията, необходими за представяне на гражданската инициатива, следва да бъдат ясни, разбираеми, лесни за прилагане и пропорционални на естеството на гражданската инициатива, така че да насърчават участието на гражданите и да правят Съюза по-достъпен.
                  
               
                     (5)
                  
                  
                     С цел прилагане на Договорите е възможно да се приеме правен акт на Съюза за сближаване на законовите, подзаконовите или административните разпоредби на държавите членки, които имат за цел създаването или функционирането на вътрешния пазар, въз основа на член 114 от Договора за функционирането на Европейския съюз (ДФЕС).
                  
               
                     (6)
                  
                  
                     По тези причини предложената гражданска инициатива не попада по очевиден начин извън обхвата на правомощията на Комисията да представи предложения за правни актове на Съюза за целите на прилагането на Договорите.
                  
               
                     (7)
                  
                  
                     Освен това гражданският комитет е образуван и лицата за контакт са определени в съответствие с член 3, параграф 2 от Регламента и предложената гражданска инициатива не е явно в злоупотреба, несериозна или злонамерена, нито е в явно противоречие с ценностите на Съюза, установени в член 2 от ДЕС.
                  
               
                     (8)
                  
                  
                     Поради това предложената гражданска инициатива под надслов „Eat ORIGINal! Unmask your food“ следва да бъде регистрирана,
                  
               ПРИЕ НАСТОЯЩОТО РЕШЕНИЕ:
         
            Член 1
            Предложената гражданска инициатива под надслов „Eat ORIGINal! Unmask your food“ се регистрира.
         
         
            Член 2
            Настоящото решение влиза в сила на 2 октомври 2018 г.
         
         
            Член 3
            Адресати на настоящото решение са организаторите (членовете на гражданския комитет) на предложената гражданска инициатива под надслов „Eat ORIGINal! Unmask your food“, представлявани от г-н Roberto Moncalvo и г-жа Christiane Foulier Lambert в качеството им на лица за контакт.
         
         
            Съставено в Брюксел на 19 септември 2018 година.
            
               
                  За Комисията
               
               Frans TIMMERMANS
               
                  Първи заместник-председател
               
            
         
         
            (1)  ОВ L 65, 11.3.2011 г., стр. 1.